คุ้มที่เหนื่อย กัน สุดปลื้มคว้ารางวัลระดับเอเชีย
ทั้งชื่นใจปลื้มใจและไม่ทันตั้งตัวเมื่อนักแสดงหนุ่มขวัญใจแฟนคลับ กัน-อรรถพันธ์ พูลสวัสดิ์ คว้ารางวัลนักแสดงสมทบชายยอดเยี่ยม ในงาน Asian Television Awards 2019 ครั้งที่ 24 ที่ประเทศฟิลิปปินส์ จากผลงานซีรีส์ The Gifted นักเรียนพลังกิฟต์ ที่เจ้าตัวเองตั้งอกตั้งใจกับบทปุณณ์ ทุ่มเทไปเรียนแอ็กติ้งตั้งแต่พื้นฐานเพื่อให้บทบาทหลากบุคลิกแตกต่างกันเจอกันงานจีเอ็มเอ็มทีวี ร่วมกับเครื่อง สำอาง Mistine เปิดตัวโปรเจกต์พิเศษ ผลิตภัณฑ์ใหม่ idolo ที่จีเอ็มเอ็มไลฟ์เฮาส์ ชั้น 8 ศูนย์การค้าเซ็นทรัลเวิลด์ เผยความรู้สึกว่าก็ดีใจมากๆครับ ก่อนไปประมาณ 2 วัน ก็ไม่ได้คิดว่าเราจะได้ เพราะว่าคนที่เข้าชิงรางวัลนั้น ทุกคนเก่งหมดเลยครับ มีทั้งจีน ไต้หวัน น้องๆในค่ายเราก็ด้วย เราก็ปล่อยชิลไม่ได้อะไร งานนี้สบายๆ พอวันนึงก่อนไป ที่ตึกบอกว่า ถึงจะชิลก็ต้องเตรียมสปีชไปพูดหน่อย เพราะมันระดับเอเชียเลยนะ ถ้าเราไม่เตรียมอะไรไปเลย แล้วถ้าได้ มันจะเอ๋อ เพราะกันเวลาตื่นเต้นมากจะลืมหมดทุกอย่างเลย ก็เตรียมไว้ พอไปถึงก็ไม่คิดว่าตัวเองจะได้ พอประกาศชื่อเราก็เปิดโทรศัพท์ที่เตรียมไว้จะพูด พอขึ้นไปจริงๆก็ลืมไปหมด ก็พูดแต่ขอบคุณครับ ที่จะพูดมันออกมาไม่ได้ จำได้ว่าพูดภาษาไทยไปเยอะมาก และก็ Thank you so much ครับ ก็มีเกริ่นภาษาอังกฤษแรกๆไปบ้างตอนที่เค้าประกาศเป็นกัน ตอนนั้นเป็นยังไง?ก็ยิ้ม แล้วก็ตั้งสติ แล้วก็สวัสดี แล้วก็รีบขึ้นไปเป็นรางวัลแรกในชีวิตเลยมั้ย?ถ้าระดับเอเชียก็เป็นรางวัลแรกครับ เพราะเป็นประกาศให้กับทีวีของเอเชียทั้งหมดครับกับสิ่งที่เราทุ่มเทกับการแสดงทั้งหมดมา มาถึงจุดนี้รู้สึกยังไงบ้าง?คุ้มมากครับ เราชอบมากในเรื่องการแสดง พอมีรางวัล ซึ่งจริงๆไม่ได้หวังเลย รู้แต่ว่าเข้าชิงก็ดีใจมากๆอยู่แล้ว พอได้ก็ต้องขอบคุณมากๆ ขอบคุณพี่ๆทีมงานทุกคนเลย รวมถึงผู้กำกับด้วย เจอทีมงานที่ดี ผู้กำกับดีมากๆ ช่วยแชร์ ถ้าไม่มีพวกพี่เค้า ไอ้ปุณณ์ไม่รู้จะออกมายังไง ก็ต้องขอบคุณทีมงานมากๆครับเรื่องนี้หนักขนาดไหน?เราไม่เคยเล่น 5 คาแรกเตอร์ ต้องหลายอย่างมากที่ต้องทำยังไงให้รู้ว่าเรามี 5 ร่าง พี่เค้าช่วยตั้งแต่ออกแบบบุคลิกภาพ การพูด หน้าตา พี่เค้าช่วยเยอะมากไปรับรางวัลที่ฟิลิปปินส์เรารอดจากเหตุภูเขาไฟระเบิดที่ส่งผลกระทบเที่ยวบินยกเลิกด้วย?ถือว่าโชคดีมากๆครับ กันกลับเช้า แต่เราไม่รู้ใช้ชีวิตปกติมาก นอนตื่นเช้ามาก็มาสนามบินเลย พอมาถึงที่ไทย ก็มีคนมาบอกว่าโชคดีมากเลย ภูเขาไฟเขาระเบิดพอดี ก็มีพี่ที่เป็นคนไทยที่เรารู้จักก็ไม่ได้กลับ เค้ากลับช้ากว่าเราตอนที่อยู่ที่นั่นเค้ามีการแจ้งเตือนยังไงมั้ย?ไม่มีเลยครับ นิ่งมาก ใช้ชีวิตปกติมากครับลงเครื่องมารู้สึกยังไง หรือห้อยพระอะไรไป?ไม่ได้ห้อยเลยครับ แค่รู้สึกว่าโชคดี เพราะเรามีงานเกือบทุกวัน ก็โชคดีมากๆแล้วได้เช็กสถานการณ์กับคนที่ติดอยู่ที่นั่นมั้ย?เค้าน่าจะกลับมาแล้วครับ เมื่อวาน ปลอดภัยดีแฟนคลับให้รางวัลอะไรมั้ย?ไปถึงที่นั่น ก็มีคนมาให้ดอกไม้ครับ มีกำลังใจส่งมาเยอะมาก บอกว่ายินดีด้วยแบบนี้ครับ.
ทั้งชื่นใจปลื้มใจและไม่ทันตั้งตัวเมื่อนักแสดงหนุ่มขวัญใจแฟนคลับ กัน-อรรถพันธ์ พูลสวัสดิ์ คว้ารางวัลนักแสดงสมทบชายยอดเยี่ยม ในงาน Asian Television Awards 2019 ครั้งที่ 24
กัน อรรถพันธ์ พูลสวัสดิ์,กัน อรรถพันธ์,Asian Television Awards 2019,The Gifted นักเรียนพลังกิฟต์,ฟิลิปปินส์,นักแสดงสมทบชายยอดเยี่ยม,ดารา